laion/Wikipedia-Exotic huggingface dataset:
אלינה אורלובה

אלינה אורלובה (Alina Orlova נולדה ב-28 ביוני 1988 בשם אלינה אורלובסקיה) היא זמרת ומוזיקאית ליטאית. אורלובה מלחינה ושרה יצירות מפרי עטה בליטאית, רוסית ואנגלית, ומבצעת גרסאות כיסוי לשירים מוכרים. אלבום הבכורה שלה, "Laukinis šuo dingo" ("הכלב הפראי דינגו", על שם ספר ילדים רוסי) יצא בתחילת 2008. אלבומה השני בשם "Mutabor" יצא בשנת 2010 והאלבום השלישי ("88") יצא בשנת 2015 מדיה וקבצים בנושא אלינה אורלובה בוויקישיתוף אתר האינטרנט הרשמי של אלינה אורלובה אלינה אורלובה, ברשת החברתית פייסבוק אלינה אורלובה, ברשת החברתית VK אלינה אורלובה, במסד הנתונים הקולנועיים IMDb (באנגלית) אלינה אורלובה, באתר אפל מיוזיק (באנגלית) אלינה אורלובה, באתר ספוטיפיי אלינה אורלובה, באתר Last.fm (באנגלית) אלינה אורלובה, באתר AllMusic (באנגלית) אלינה אורלובה, באתר MusicBrainz (באנגלית) אלינה אורלובה, באתר דיזר אלינה אורלובה, באתר Discogs (באנגלית) אלינה אורלובה, באתר Songkick (באנגלית) אלינה אורלובה, באתר Genius ציורים וצילומים, מפרי ידה של אורלובה ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
אכרנר

אֲכְרנר (Achernar) הוא הכוכב הבהיר ביותר בקבוצת הכוכבים ארידנוס והוא גם הכוכב העשירי בבהירותו בכלל כיפת השמים. הכוכב נמצא בקצה הדרומי ביותר של קבוצת הכוכבים, המיוצגת כנהר ומכאן שואב שמו בערבית - "אחיר אנ-נהר" (آخر النهر) "קצה הנהר". עקב מיקומו הקיצוני בדרומה של כיפת השמיים, לא ניתן לראותו מאירופה וכן מרוב שטחו של המזרח התיכון ועל כן לא חוברו בעניינו אגדות ומיתוסים. לפני גילויו של הכוכב על ידי האסטרונומים האירופאים במאה ה-16, קבוצת הכוכבים ארידנוס הסתיימה בכוכב אקמר. אכרנר הוא כוכב הסדרה הראשית מסוג ספקטרלי B3 V, צבעו כחול ועוצמת ההארה שלו היא פי 1,070 משל השמש בתחום הנראה, אך חלק ניכר מהקרינה הנפלטת ממנו היא בתחום העל סגול כך שעוצמת ההארה הכוללת שלו היא לפחות פי 3,000 משל השמש. זהו כוכב צעיר למדי וגילו מוערך במספר מיליוני שנים בלבד, כך שלמרות עוצמת ההארה הגבוהה שלו, הוא נמצא עדיין בשלב התכת המימן שבליבתו להליום. מסתו גדולה פי 6-8 משל השמש וכשיכלה המימן בליבתו הוא צפוי להפוך לענק אדום ולאחר מכן לננס לבן מהסוג של סיריוס B. אכרנר מסתובב סביב עצמו במהירות גבוהה מאוד של לפחות 250 ק"מ בשנייה. בשל המהירות הגבוהה זהו הכוכב הפחוס ביותר שמוכר כיום - רדיוסו בקטבים קטן ב-40% מרדיוסו בקו המשווה. כמו כן, המהירות הגבוהה גורמת לבריחה של גז מאזור קו המשווה וליצירה של דיסקת גז המקיפה את הכוכב ופולטת ספקטרום פליטה אופייני למימן. גם השדה המגנטי של הכוכב חזק יחסית בעקבות הסיבוב המהיר והוא מוערך בכ-1,000 גאוס - פי 1,000 מהשדה המגנטי של השמש. בשל הטמפרטורה הגבוהה ועוצמת ההארה הגבוהה, כוכבי לכת עם תנאים שמאפשרים חיים חייבים להיות במרחק של 55-70 יחידות אסטרונומיות מאכרנר - כפול ממרחקו של נפטון מהשמש. מדיה וקבצים בנושא אכרנר בוויקישיתוף אכרנר ב-solstation.com אכרנר, באתר אנציקלופדיה בריטניקה (באנגלית) אכרנר, בבסיס הנתונים SIMBAD לגרמי שמיים אסטרונומיים
נשים נגד אלימות

נשים נגד אלימות היא עמותה פמיניסטית שנוסדה בנצרת בשנת 1992 למאבק באלימות נגד נשים ערביות בישראל. העמותה הייתה הראשונה שפתחה מקלטים ומוקד סיוע טלפוני לנפגעות תקיפה מינית ערביות. במהלך השנים הרחיבה העמותה את פעילותה גם לקידום זכויות נשים בציבור ובמוקדי כוח פוליטי, לקידום תעסוקה לאקדמאיות ערביות ולהעלאת מודעות לזכותן של נשים לתעסוקה. העמותה נחשבת עד עצם היום הזה, למעלה מ-15 שנים לאחר הקמתה, לגוף הפמיניסטי המרכזי במגזר הערבי בישראל, ובין היתר היא יוזמת ומפרסמת מחקרים בתחומי פעילותה. מייסדת העמותה והמנכ"לית שלה למן הקמתה היא עאידה תומא-סולימאן. בשנת 1995 זכתה העמותה באות זכויות האדם ע"ש אמיל גרינצוויג, המוענק מדי שנה על ידי האגודה לזכויות האזרח לאדם או לגוף על תרומה מיוחדת לקידום זכויות האדם בישראל. בעבר נוהלה העמותה על ידי ח"כ עאידה תומא סלימאן. כיום מנהלת את העמותה נאילה עואד ראשד. אתר האינטרנט הרשמי של נשים נגד אלימות נשים נגד אלימות, באתר "גיידסטאר ישראל" ריאיון עם מנכ"לית נשים נגד אלימות, מתוך הסדרה כנגד כל הסיכויים יואב שטרן, בעיניכם, אני ממש אקזוטית, באתר הארץ, 31 בדצמבר 2006 יאיר אטינגר, הישג לפמיניסטיות ערביות: עליה בתלונות על תקיפות נשים, באתר הארץ, 22 בנובמבר 2004 מירון רפופורט, אל תגידו לנו שזאת החברה הערבית, שזה האיסלאם, באתר הארץ, 6 באפריל 2007
הנקרופוליס בטרקוויניה

הנקרופוליס בטרקוויניה, המכונה גם מונטרוצי (Monterozzi), הוא נקרופוליס אטרוסקי השוכן בעיירה טרקוויניה, ומכיל קברים וציורי קיר עשירים. נקרופוליס טרקוויניה והנקרופוליס בצ'רווטרי הוכרזו על ידי אונסק"ו כאתר מורשת עולמית בשנת 2004. בנקרופוליס היו כ-6,000 קברים, אך מתוכם השתמרו רק כ-200, ומתוכם רק 50 נגישים לציבור ומעוטרים בציורי קיר קישוטיים. הגישה אל הקברים שנחצבו בסלע היא דרך מערכת של מסדרונות משופעים. רוב הקברים מיועדים לזוג אנשים אחד וכוללים חלל קבורה אחד. הקברים הקדומים ביותר בנקרופוליס מתוארכים למאה ה-7 לפנה"ס, אך המראה הסופי שלהם נקבע רק במאה השנים שלאחר מכן. בקברים ניתן לראות ציורים המתארים את חיי היומיום של האטרוסקים, טקסיהם, המיתולוגיה שלהם ויכולתם האמנותית. חלק מציורי הקיר ששכנו בקברים בנקרופוליס שמורים כיום במוזיאון הלאומי בטרקוויניה. להלן תיאור של מספר קברים: מקבר ביתן הציד מהמאה ה-6 לפנה"ס ניתן להשקיף החוצה דרך המסגרת השקופה של הביתן. בקבר הציד והדיג יש שני חדרים: בראשון מתואר ריקוד של דיוניסיאני ביער קדוש, ובחדר השני מתוארים בעלי הקבר במהלך מסע ציד ודיג. קבר הלביאות מהמאה ה-4 לפנה"ס התגלה ב-1874, והוא מורכב מחדר קבורה קטן המכוסה על ידי גג גמלוני. בציורים הנמצאים בקבר מתוארים עופות, דולפינים וסצינות מחיי האריסטוקרטיה האטרוסקית. בקבר המשחקים יש ציורים המתארים את המשחקים שנערכו בזמן טקסי הקבורה. בחלק מהקברים התגלו סרקופגים עשויים אבן גיר, שעל חלקם מפוסלות דמויות הקבורים בהם. מדיה וקבצים בנושא הנקרופוליס בטרקוויניה בוויקישיתוף אתר האינטרנט הרשמי של הנקרופוליס בטרקוויניה אתר האינטרנט הרשמי של הנקרופוליס בטרקוויניה (באיטלקית)
הנקרופוליס בצ'רווטרי

הנקרופוליס בצ'רווטרי, המכונה גם נקרופוליס בנדיטאקיה (איטלקית Necropoli della Banditaccia), שוכן בסמוך לעיירה האיטלקית צ'רווטרי. הנקרופוליס היה בשימוש בין המאה ה-9 לפנה"ס ועד המאה ה-1 לפנה"ס בקירוב, והוא הוכרז על ידי אונסק"ו כאתר מורשת עולמית בשנת 2004, ביחד עם הנקרופוליס בטרקוויניה. הנקרופוליס משתרע על פני שטח של 4000 דונם, וכולל כ-1,000 קברים שלעיתים קרובות מהווים חלק מתילי קבורה. הנקרופוליס הוא הגדול ביותר באזור הים התיכון. שמו של הנקרופוליס נובע מהחכרת (bando) הקרקעות לתושבי צ'רווטרי על ידי בעלי האדמה המקומיים. הקברים בנקרופוליס מאורגנים במתאר דמוי עיר, והם מחולקים לסוגים שונים לפי תקופת בנייתם, מעמד המשפחה וקריטריונים נוספים. צורתם של הקברים העתיקים (מהתקופה של תרבות וילנובה) ביותר בנקרופוליס היא של בור, שבו נטמן אפר המתים. מלבד הבורות המסודרים יש גם גומות פשוטות יותר. סוג נוסף של קברים הוא הטומולי, שהם קברים המכילים יותר מקבר אחד באותו מבנה. בתקופה האטרוסקית היו שני סוגי קברים: תילי קבורה ו"קוביות", שהיו למעשה קברים ריבועיים פשוטים שנבנו בשורות לאורך "דרכים". באזור שניתן לבקר בו (המשתרע על פני 100 דונם) ניתן לצפות בשתי "דרכים" כאלה, המתוארכות למאה ה-6 לפנה"ס. התילים הם מבנים עגולים שנבנו מטוף, וחלקם הפנימי שנחצב בתוך סלע מכיל שחזור של בית המת הכולל מסדרון, אולם ראשי ומספר חדרים. בקברים הללו נמצאו מספר ממצאים שלפיהם הוסקו מסקנות באשר לחיי היומיום של האטרוסקים. הקברים החדשים ביותר מתוארכים למאה ה-3 לפנה"ס, והם היו מסומנים על ידי כן חיצוני קטן שהיה בצורת גליל עבור גברים ובצורת בית קטן עבור נשים. אחד הקברים המפורסמים ביותר בנקרופוליס הוא "קבר התבליטים" (Tomba dei Rilievi), המתוארך למאה ה-4 לפנה"ס, שזוהה על סמך כתב יד כשייך לאדם בשם מטונאס. הגישה אל הקבר היא דרך גרם מדרגות חצוב בסלע המוביל להיכל גדול שמידותיו 6.5 על 7.8 מטרים, המכוסה על ידי תקרה הנתמכת על ידי שני עמודים עם כותרות איוליות. בקבר יש 13 שקעי קבורה עבור שני אנשים, ומקום עבור 34 גופות נוספות שנחצב על מדף סלע. הקבר כולל גם מספר פרסקואים, תבליטים ופסלים שבהם מתוארים כלי בית רבים. רוב הממצאים שנחפרו בנקרופוליס נמצאים במוזיאון האטרוסקי הלאומי שברומא. חלק מהממצאים האחרים נמצאים במוזיאון הארכאולוגי של צ'רוורטי. מדיה וקבצים בנושא הנקרופוליס בצ'רווטרי בוויקישיתוף
רוי ארצ'יבלד יאנג

רוי ארצ'יבלד יאנג (באנגלית: Roy Archibald Young;‏ 17 במאי 1882 – 31 בדצמבר 1960) היה בנקאי אמריקאי ששימש כיושב ראש דירקטוריון הבנק הפדרלי (הפדרל ריזרב) (הבנק המרכזי של ארצות הברית) עם פרוץ המשבר בוול סטריט ב-1929 ותחילתו של השפל הגדול. יאנג נולד במרקט שבמישיגן, כבר בגיל שמונה החל את הקריירה הבנקאית שלו כשעבד כשליח עבור בנק מקומי, בהמשך עבד כעוזר קופאי וב-1913 מונה לסגן נשיא בנק סיטיזן נשיונל. בין 1919 ל-1927 היה נגיד הבנק הפדרלי במיניאפוליס. ב-1927 נקרא על ידי הנשיא קלווין קולידג' להחליף את דניאל קריסינג כיו"ר דירקטוריון הבנק הפדרלי בוושינגטון די. סי., הוא הושבע לחבר דירקטוריון ב-3 באוקטובר 1927 ומייד מונה ליושב ראשו. יאנג כיהן בתפקיד עד 31 באוגוסט 1930, כשבמהלך כהונתו פרץ המשבר הכלכלי הגדול. ב-1930 עזב יאנג את הדירקטוריון בוושינגטון ועבר לכהן כנגיד הבנק הפדרלי בבוסטון (תפקיד שבאותה עת נשא שכר גבוה יותר). לאחר התפטרותו ב-1942 בהמשך הקריירה עמד בראש בנק פרטי בבוסטון, הצטרף לדירקטוריון חברת טקסטיל ועמד בראשה משנת 1954. מדיה וקבצים בנושא רוי ארצ'יבלד יאנג בוויקישיתוף ביוגרפיה באתר הבנק הפדרלי בבוסטון
כרישה

כְּרֵישָׁה, או בשמה העממי לוּף או פּראסה, היא ירק מאכל, שתורבת מהשום הגבוה (שם מדעי: Allium ampeloprasum) שבמשפחת הנרקיסיים. בעבר שימשה הכרישה ברפואה העממית למניעת כאבי בטן ומיחושים. ביהדות היא משמשת כאחד מסימני סדר ליל ראש השנה בשם כרתי. בחפירות במצרים נמצאו שאריות כרישה עתיקים וכן ציורי קיר של הצמח, שהובילו את פרופסור דניאל זוהרי להסיק עם עמיתיו למחקר, כי הכרישה תורבתה כבר באלף השני לפני הספירה. הכרישה הייתה הירק האהוב ביותר על נירון קיסר. הכרישה היא אחד הסמלים הלאומיים של ויילס, ובייחוד ביחידות ולשיות בצבא בריטניה. כרישת הבר ידועה בשמה האנגלי Ramps. הכרישה אינה מוזכרת בתנ"ך, אולם תרגום אונקלוס (וכן התרגום ירושלמי) מזהה אותה עם "הֶחָצִיר" (במדבר פרק י"א פסוק ה'), הנזכר יחד עם הבצל והשום כמין הגדל במצרים, וכן נזכר פעמים רבות בספר ישעיהו. הכרישה מוזכרת פעמים רבות במשנה ובתלמוד. במשנה מוזכרת בתור "כרישין", ובתלמוד מוזכרת בשמה הארמי "כרתי" (בחילוף אותיות ת' וש', שמתחלפות תדיר בין השפות). הכרישה (בצורות הגשה שונות, כולל קציצות כרישה בעדות מסוימות) משמשת כאחד ה'סימנים' בשולחן המסורתי של סדר ליל ראש השנה ונוהגים לברך עליה: "שיכרתו אויבינו ושונאינו וכל מבקשי רעתינו". בימינו ישנם מומחי כשרות, כגון הרב יוסף זריצקי, הממליצים לא לאכול כלל את הכרישה מטעמי כשרות, מכיוון שאין אפשרות לנקותם כליל מחרקים. בפוקימון, הכרישה משמשת ככלי נשקם של פוקימון ברווז הבר, פרפצ'ד וכמו כן, גם כאמצעי לבניית קן. וכן, גם לצורה המפותחת של גרסת אחרת שלו, סרפצ'ד. קטע אנימציה קצר בשם Leekspin פורסם באביב שנת 2006 ונעשה פופולרי מאוד. כרישה, באתר GBIF (באנגלית) כרישה, באתר אנציקלופדיה בריטניקה (באנגלית) הנסיכה של ויילס: מרק כרישה ותפוחי אדמה באתר nrg אילון גלעד, למה לוף ולמה פרסה? על מוצאה של הכרשה, באתר הארץ, 15 ביוני 2016 Santa Cruz Sentinel, In the Bins: Leeks — Heck, even Nero liked ”em!, Santa Cruz Sentinel, ‏2011-10-19 (באנגלית אמריקאית) ספר ישעיהו, פרק מ"ד, פסוק ד' מילון BDB - חציר, באתר על התורה כרישין, באתר מכון התורה והארץ תלמוד בבלי, מסכת כריתות, דף ו', עמוד א' כשרות של כרישה בימינו, באתר דין
קנת דוברשטיין

קנת "קן" מ. דוברשטיין (באנגלית: Kenneth M. Duberstein;‏ 21 באפריל 1944 – 2 במרץ 2022) היה ראש סגל הבית הלבן ה-14 למניין, בין השנים 1988–1989, תחת ממשלו של רונלד רייגן, והיהודי הראשון שכיהן בתפקיד זה. גדל בברוקלין וסיים תואר ראשון בקולג' הפרטי פרנקלין אנד מארשל, ותואר שני ב"אמריקן יוניברסיטי". אשתו היא מפיקה בתוכנית הידועה "צ'ארלי רוז". במהלך שתי כהונותיו של רייגן כנשיא, הוא כיהן גם כסגן ראש הסגל (1987), וכן כיהן במקביל הן כעוזר וסגן עוזר הנשיא לענייני חקיקה (1981–1983). לפני שעבד בממשל של רייגן, הוא היה סמנכ"ל ומנהל תחום יחסי ממשל-עסקים לוועדה לפיתוח כלכלי. לאחר תפקיד זה פנה למגזר הפרטי, בין לבין תפקידיו השונים בבית הלבן, ועבד כסמנכ"ל בחברה העוסקת בלובי, "טימוטי אנד קומפני", אשר לקוחותיה הן מהמכובדות בחברות הנדרשות ללובי בקונגרס, כגון ויזה, אנהאוזר-בוש, קרייזלר, חברות תרופות כ"טבע" הישראלית וחברות ביטוח למיניהן. הקריירה שלו בממשל החלה כסגן מזכיר העבודה בקבינט של הנשיא ג'רלד פורד, וכמנהל תחום הקונגרס וענייני פנים-ממשל, בסוכנות המנהל הכללית (GSA) הממשלתית. לפני כן כיהן במשרה ציבורית כעוזר לסנאטור יעקב יעבץ. לאחר מכן שב דוברשטיין למגזר הפרטי וכיהן במועצות מנהלים רבות במגזר הפרטי, כגון בואינג ופאני מאי , ובתחום הציבורי מועצת הנאמנים של אוניברסיטת ג'ונס הופקינס. דוברשטיין השתתף גם בוועדות וצוותי חשיבה רבים בתחום החינוך, כגון ועדת הייעוץ של בית ספר לממשל ע"ש קנדי באוניברסיטת הרווארד, ומרכזים חינוכיים-ציבוריים אחרים. ב-1989 זכה במדליית הנשיא לאזרחות, השנייה בחשיבותה בין המדליות לאזרחים שמעניק נשיא ארצות הברית. עד למותו כיהן במקביל לשאר תפקידיו הרבים כיושב ראש ועדת האתיקה של הוועד האולימפי של ארצות הברית. כמו כן כיהן כסגן יושב ראש ועדת בקרה ורפורמה עצמאית של הוועד האולימפי. בנוסף, דוברשטיין שימש כמעין יועץ פוליטי למי שהיה בעבר סגן מזכיר המדינה, ריצ'רד ארמיטאג'. ועל פי בעל הטור רוברט נובאק, שפרסם את ההדלפה של סוכנת ה-CIA ולרי פליים, דוברשטיין היה המקור לספרם של דייוויד קורן ומייקל איסיקוף בנושא פרשת ולרי פליים. לפי ספר זה ארמיטאג' הוא אחד מהאנשים אשר הדליפו את שמה של סוכנת ה-CIA לשעבר, ולרי פליים לבעל הטור נובאק. ב-2008 הודיע בריאיון ל-CNN, על תמיכה במי שהיה אז הסנאטור והמועמד של המפלגה הדמוקרטית לנשיאות, ברק אובמה, כמה ימים לפני הבחירות הכלליות. יש טוענים שזאת עקב סרובו של ג'ון מקיין למנותו כראש צוות המעבר שלו לבית הלבן. נפטר ב-2 במרץ 2022. מדיה וקבצים בנושא קנת דוברשטיין בוויקישיתוף טימוטי אנד קומפני, אודות החברה טימוטי אנד קומפני, רשימת לקוחות מועצת המנהלים של התאגיד לממשל קנת אמ. דוברשטיין רוברט נובאק, מי אמר מה ומתי, עיתון ה"וויקלי סטנדרד" 16 באוקטובר 2006 אדם לוי, יועץ לשעבר של רייגן הודיע על תמיכה באובמה, רשת CNN, פורסם ב-31 באוקטובר 2008 בריאן פיילר, דוברשטיין ופנטה אומרים כי על אובמה לפעול במהירות בנושא הקבינט והכלכלה, עיתון בלומברג, 32 באוקטובר 2008 ג'ו זובצקי, הדמוקרטים רואים את השביל להשגת 60 מושבים בסנאט: יומן בחירות (עדכון 1), בלומברג, 1 בנובמבר 2008 ג'ון גיזי, מדוע פאוול תמך בברק?, HumanEvents.com, פורסם ב-20 באוקטובר 2008
הנס יונר

הנס יונר (בגרמנית: Hans Johner;‏ 7 בינואר 1889, בזל, שווייץ – 2 בדצמבר 1975, טלויל, שווייץ) היה שחמטאי שווייצרי. יונר קיבל דרגת אמן בינלאומי בשנת 1950, לאחר שהיה אלוף שווייץ בשחמט מספר פעמים. שיא הקריירה שלו היה בשנות ה-30' כאשר זכה בתואר שש פעמים בשנים 1931, 1932, 1934, 1935, 1937 ו-1938. במשך 57 שנים היה עורך מדור השחמט בעיתון Neuen Zürcher Zeitung. יונר ייצג את נבחרת שווייץ בארבע אולימפיאדות: באולימפיאדת השחמט 1924, אולימפיאדת השחמט הלא רשמית הראשונה שהתקיימה במקביל לאולימפיאדת פריז (1924). השיג 4.5 נקודות מ-8 משחקים. [1] באולימפיאדת השחמט 1927 שיחק יונר בלוח הראשון של הנבחרת, והשיג 7 נקודות מ-13 משחקים. בין היתר ניצח את ג'ורג' קולטנובסקי, הנרי וינינק, אנדרה שרון ואת ארפאד ויידה וסיים בתיקו מול הנרי ארנסט אטקינס, סטפנו רוסלי די טורקו, אורלה קראוזה ורוברטו גראו . [2] באולימפיאדת השחמט 1931 שיחק יונר בלוח הראשון של הנבחרת, והשיג 6 נקודות מ-15 משחקים. בין היתר ניצח את הנרי וינינק, עקיבא רובינשטיין וולדאס מיקאנס וסיים בתיקו עם הרמניס מטיסונס, סאלו פלור, רודולף שפילמן וסטפנו רוסלי די טורקו. [3] באולימפיאדת השחמט 1956, בהיותו בן 67, שיחק יונר בלוח המילואים של הנבחרת, והשיג 2.5 נקודות מ-6 משחקים. הוא סיים בתיקו חמישה ממשחקיו. [4]. יונר היה אחיו הצעיר של פאול יונר. יונר היה מוזיקאי מחונן, שניגן בויולה ובכינור בתזמורת טונהאלה בציריך ועסק בהוראת נגינה. ניצחונו של יונר על אלוף העולם אלכסנדר אלכין בתחרות ציריך 1934 ניצחונו של יונר על האנס מולר בתחרות ציריך 1934 יונר חיבר למעלה מ-200 בעיות שחמט. הנה אחת מהן, מט בשני מסעים: פתרון: 1. צד4! עם האיום מהד3 מט. אם 1...צ:ד4 2. פו1 מט אם 1...ב2 או ו5 2. מהד3 מט אם 1...פו5 2. רז5 מט אם 1...רו5 2. מהח6 מט אם 1...צו5 2. פז4 מט הנס יונר, באתר צ'סגיימס (באנגלית) מידע כללי
חוזה הונקאר איסקלסי

חוזה הונקאר איסקלסי (Hünkâr İskelesi) נחתם בין רוסיה לאימפריה העות'מאנית בשנת 1833, ובא בעקבות מלחמת רוסיה-טורקיה של 29–1828. בסוף שנת 1831, כשהוא מנצל את ימי חולשתה של האימפריה העות'מאנית, מוחמד עלי ממצרים, שהיה עד אז שליט של מדינת חסות עות'מאנית, גייס את צבאו ויצא במרד נגד הסולטאן מהמוט השני. הוא כבש במהרה את ארץ ישראל, סוריה וחלקים בחצי האי ערב, כשהוא מביס בקלות את הצבא העות'מאני ומאיים על הבירה קונסטנטינופול עצמה. בשעה שבריטניה וצרפת אהדו את מוחמד עלי, הצאר הרוסי ניקולאי הראשון, שחשש מהשלכות התמוטטות האימפריה העות'מאנית, החליט להתערב ושלח כוחות לסייע לעות'מאנים. ההתערבות הביאה להסכם שלום שהותיר את מוחמד עלי כשליט בחלק מהשטחים שכבש. ב-8 ביוני 1833, חתמו הרוסים והטורקים על חוזה הונקאר איסקלסי, בו הובטחה ערבות הדדית בין הצדדים למקרה שיותקפו בידי כוח זר. סעיף סודי בחוזה פטר את הטורקים משליחת כוחות צבא לעזרת הרוסים. במקום זאת, הם התחייבו לסגור את מיצרי הים השחור בפני אוניות זרות, במקרה של מלחמה. בריטניה וצרפת הסתייגו מההסכם, כשהן חוששות כי טורקיה העניקה לצי הרוסי יד חופשית לפעול בים השחור. חששות אלה התפוגגו לאחר ועידת לונדון ב-1841, שם הובטחו זכויותיהן של שאר מעצמות אירופה בבוספורוס ובדרדנלים. גם ברחבי האימפריה העות'מאנית הייתה הסתייגות ממתן זכויות יתר לאויב המסורתי - רוסיה, שרק שנים ספורות קודם לכן גרם לאבדן הנחלות העות'מאניות בבלקנים. חוזה הונקאר איסקלסי, באתר אנציקלופדיה בריטניקה (באנגלית)
ריצ'רד קלי

ג'יימס ריצ'רד קלי (באנגלית: James Richard Kelly; נולד ב-28 במרץ 1975) הוא במאי קולנוע ותסריטאי אמריקאי אשר מוכר בעיקר בשל סרטו משנת 2001 "דוני דארקו". קלי גדלו בעיר ניופורט ניוז במדינת וירג'יניה בארצות הברית, שם למד בבית הספר "Midlothian High School". בהמשך קיבל מלגת לימודים ועבר לדרום קליפורניה על מנת ללמוד המחלקה לקולנוע באוניברסיטת דרום קליפורניה (USC). במהלך לימודיו ב-USC הפיק קלי שני סרטים קצרים - "The Goodbye Place" ו"Visceral Matter" לפני שסיים את לימודיו בשנת 1997. קלי זכה לעיקר פרסומו הודות לסרט המדע בדיוני "דוני דארקו" משנת 2001, אותו כתב וביים בו כיכב בתפקיד הראשי ג'ייק ג'ילנהול. אף על פי שהסרט זכה להצלחה מעטה יחסית כאשר יצא לראשונה לקולנוע, הסרט צבר פופולריות רבה לאחר שיצא לשוק על גבי DVD וזכה למעמד של סרט פולחן ברחבי העולם במשך השנים. בעקבות ההצלחה הרבה לה זכה סרטו הראשון באורך מלא קלי הקים חברת הפקות משלו בשם "Darko Entertainment". סרטו השני של קלי, "עלילות סאות'לנד", אשר הוקרן בפסטיבל הקולנוע בקאן בשנת 2006, יצא באופן רשמי לאקרנים ב-16 בנובמבר 2007 וכיכבו בו דוויין ג'ונסון, שרה מישל גלר, שון ויליאם סקוט, קווין סמית' ומירנדה ריצ'רדסון. בשנת 2009 יצא סרטו השלישי "הקופסה"; סרט מדע בדיוני ומותחן פסיכולוגי המבוסס על הסיפור הקצר "Button, Button" משנת 1970 מאת ריצ'רד מתיסון, בכיכובם של קמרון דיאז וג'יימס מרסדן על זוג צעיר שמקבל קופסה מאדם מסתורי (בגילומו של פרנק לנגלה) שמציע להם מיליון דולר אם ילחצו על הכפתור בקופסה, אבל שברגע שהלחצן נלחץ, מישהו שהם לא מכירים ימות. מדיה וקבצים בנושא ריצ'רד קלי בוויקישיתוף ריצ'רד קלי, במסד הנתונים הקולנועיים IMDb (באנגלית) ריצ'רד קלי, באתר AllMovie (באנגלית) ריצ'רד קלי, במסד הנתונים הקולנועיים KinoPoisk (ברוסית) ריצ'רד קלי, באתר Discogs (באנגלית)
תריאלתי

האם התכוונתם ל... רכס תריאלתי – רכס הרים ברכס הרי הקווקז הקטן במרכז גאורגיה תריאלתי (מחוז היסטורי) – מחוז היסטורי בכארתלי תחתית תריאלתי (יישוב) – עיירה בנפת צאלקה, כארתלי תחתית גאורגיה תריאלתי (ערוץ) – ערוץ טלוויזיה המשדר מכארתלי תחתית תריאלתי (רדיו) – תחנת רדיו מגאורגיה תריאלתי (עיתון) – עיתון בגאורגיה
ארויד קובל

ארויד קובל (בגרמנית: Arvid Kubbel)‏ (12 בספטמבר 1889–1938) היה שחמטאי רוסי ממוצא גרמני ומחבר סיומים. [1] קובל היה אחיהם של יבגניי קובל וליאוניד קובל. הוא חלק מקום 5-7 בתחרות מוסקבה 1920 (האליפות הראשונה של ברית המועצות, ניצח: אלכסנדר אלכין) [2], הגיע למקום השישי בתחרות פטרוגרד 1923 (האליפות השנייה של ברית המועצות, ניצח: פטר רומנובסקי) [3], הגיע למקום החמישי בתחרות לנינגרד בשנת 1924 (ניצח: גריגורי לבנפיש) [4], חלק מקום 11-13 בתחרות לנינגרד בשנת 1925 (האליפות הרביעית של ברית המועצות, ניצח: יפים בוגוליובוב) [5] וחלק מקום 8-9 בתחרות לנינגרד בשנת 1928 (ניצח: איליה רבינוביץ). [6] בשנת 1938 מת כתוצאה מדלקת בכליות בגולאג סובייטי. (לפי גרסה אחרת הוצא להורג על ידי המשטרה הסובייטית החשאית). ארויד קובל, באתר צ'סגיימס (באנגלית) מידע כללי
מדליית הכבוד

האם התכוונתם ל... מדליית הכבוד (ארצות הברית) – העיטור הצבאי הגבוה ביותר אשר ניתן לחיילי הכוחות המזוינים של ארצות הברית. מדליית הכבוד של הקונגרס בתחום החלל – העיטור הגבוה ביותר הניתן לאסטרונאוטים מטעם הקונגרס של ארצות הברית. מדליית הכבוד (יפן) – עיטור יפני. מדליית הכבוד הצבאית – עיטור צבאי יפני היסטורי.
ארגון לגננות ולנוף בישראל

ארגון לגננות ולנוף בישראל הוא ארגון ישראלי שנוסד בשנת 1952, בתחילה כדי לייצג את גנני המגזר ההתיישבותי וכיום מייצג את כלל העוסקים בגינון ונוי בישראל. הארגון פועל לקידום הגינון הנוי והנוף בישראל, לשיפור הרמה המקצועית והניהולית של העוסקים בתחום, לקידום המודעות לגינון מקצועי בקרב חבריו והציבור בכלל, ולייצג את ענף הגינון והעוסקים בו בפני המוסדות הפוליטיים, הציבוריים והמקצועיים של המדינה. הארגון חבר בפורומים ציבוריים וממשלתיים, ומקושר עם גופים וארגונים ירוקים אחרים הפועלים לטובת הנוי והנוף בישראל.[דרושה הבהרה] אתר האינטרנט הרשמי של ארגון לגננות ולנוף בישראל ארגון לגננות ולנוף בישראל, ברשת החברתית פייסבוק ארגון לגננות ולנוף בישראל, סרטונים בערוץ היוטיוב
האיגרת אל הפיליפים

האיגרת אל הפיליפים היא אחת מאיגרות פאולוס אשר נכתבו על ידי השליח פאולוס. איגרת זו נכתבה עבור הכנסייה הנוצרית בפיליפי. האיגרת מהווה אחד מספרי הברית החדשה הקדושים לנצרות. האיגרת נכתבה אל הקהילה הנוצרית בפיליפי - אחת הקהילות הנוצריות הראשונות באירופה. מדיה וקבצים בנושא האיגרת אל הפיליפים בוויקישיתוף האיגרת בעברית (תרגום פרנץ דליטש) תוכן האיגרת באנגלית האיגרת, באנציקלופדיה הקתולית ערך זה הוא קצרמר בנושא נצרות. אתם מוזמנים לתרום לוויקיפדיה ולהרחיב אותו.
אופה (פירושונים)

האם התכוונתם ל... אופה – אדם שמקצועו הוא אפייה אופה לחם – מכשיר לאפיית לחם אופה (עיר) – עיר ברוסיה נמל התעופה הבין-לאומי אופה – נמל התעופה של העיר אופה (כדורגל) – מועדון הכדורגל גברים של העיר אופה (כדורגל נשים) – מועדון הכדורגל נשים של העיר אורל אופה – מועדון הכדורעף של העיר סלבאט יולאייב אופה – מועדון ההוקי קרח של העיר טויוטה אופה – מיניוואן קומפקטי מתוצרת יצרנית הרכב היפנית טויוטה אופה, מלך מרסיה – מלך מרסיה סוללת אופה – סוללת עפר על שם אופה מלך מרסיה מלאכת אופה בשבת - אחת מל"ט אבות מלאכה אותן אסור ליהודי לבצע בשבת, על פי התורה; ראו: בישול (מלאכה) אופי הופה
האיגרת הראשונה אל התסלוניקים

האיגרת הראשונה אל התסלוניקים היא אחת מאיגרות פאולוס שכתב השליח פאולוס אל הקהילה הנוצרית בסלוניקי. איגרת זו מהווה אחת מספרי הברית החדשה - כתבי הקודש של הנצרות. האיגרת נכתבה על ידי פאולוס, ככל הנראה, בשנת 52 לספירה, בעת שהותו בקורינתוס. נמעני האיגרת היא הקהילה הנוצרית בתסלוניקי אשר ברובה הייתה מורכבת מגויים שהתנצרו, ולא מיהודים שקיבלו על עצמם את הנצרות. הרקע לכתיבת האיגרת היא הדאגה של פאולוס לקהילה בתסלוניקי. פאולוס שהה בעיר זמן קצר ביותר (מספר שבועות) בטרם עבר לאתונה. בשל דאגתו שלח פאולוס את טימותיוס כשליח אל התסלוניקים. טימותיוס גילה כי היו בקהילה אי הבנות רבות בדבר הדוקטריניות הנוצריות של פאולוס, והאיגרת נועדה לתקן טעויות אלה, ולהנחות את התסלוניקים לדרך של חיים טהורים וכי קדושת חייהם היא רצונו של האל. חלוקת האיגרת: הקדמה והודיה (א', 1–10). התייחסות לקשר שהיה בעבר בין פאולוס לכנסייה בתסלוניקי (ב', 1–20); התייחסות לביקורו של טימותי בקהילה (ג', 1–13); נושאים שונים בנוגע לכנסייה (ד', 1 – ה', 25); היחסים בין בני הקהילה (ד', 1–12); נהגי אבלות (ד', 13–18); הכנה לביאת האל (ה', 1–11); התנהגות הקהילה הנוצרית (ה', 12–25); סיום (ה', 26–28). פאולוס דן בשאלה שהתעוררה בכנסייה בדבר עתידם של אלו שימותו לפני ביאתו השנייה של ישו. הקהילה האמינה כי חיי עולם הבא יינתנו רק למי שיחיה בעת הגעתו השנייה של ישו, ופאולוס מסביר שתהיה תחיית מתים. איגרת זו, בניגוד לאיגרות אחרות - אינה דנה ביחסים בקרב הקהילה בין היהודים שהתנצרו והגויים שהתנצרו. באיגרת מופיעה במפורש הטענה שהיהודים הרגו את ישו: ”כִּי־אַתֶּם אַחַי הֲלַכְתֶּם בְּעִקְּבֵי קְהִלּוֹת הָאֱלֹהִים אֲשֶׁר־בְּאֶרֶץ יְהוּדָה בַּמָּשִׁיחַ יֵשׁוּעַ כִּי גַּם־אַתֶּם עֻנֵּיתֶם עַל־יְדֵי בְנֵי־עַמְּכֶם כַּאֲשֶׁר עֻנּוּ גַם־הֵם עַל־יְדֵי הַיְּהוּדִים׃ אֲשֶׁר אַף־הָרְגוּ אֶת־הָאָדוֹן יֵשׁוּעַ וְאֶת־נְבִיאֵיהֶם וְאוֹתָנוּ רָדָפוּ וְאֵינָם טוֹבִים בְּעֵינֵי אֱלֹהִים וּמִתְקוֹמֲמִים לְכָל־אָדָם׃” (פרק ב', פסוקים 14–15, בתרגום דליטש) מדיה וקבצים בנושא האיגרת הראשונה אל התסלוניקים בוויקישיתוף האיגרת בעברית (תרגום פרנץ דליטש) האיגרת, באנציקלופדיה הקתולית נוסח האיגרת בפרק א', פסוק 9 נאמר כי הם פנו לאלוהים מהאלילים